Vazirlar Mahkamasining “Oʻzbekiston Respublikasi Prezidentining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2016-yil 28-oktabrdagi PQ-2646-son qarorini amalga oshirish chora-tadbirlari toʻgʻrisida” 2017-yil 9-fevraldagi 66-son qaroriga oʻzgartirish va qoʻshimchalar kiritish haqida
(resolution, 2020-12-02)

Tadbirkorlik subyektlarini davlat roʻyxatidan oʻtkazish va qayta roʻyxatdan oʻtkazishda ularning huquq va qonuniy manfaatlarini himoya qilish hamda mazkur sohada qonun buzilish holatlarining oldini olish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Prezidentining “Tadbirkorlik subyektlarini davlat roʻyxatidan oʻtkazish va hisobga qoʻyish tizimini takomillashtirish toʻgʻrisida” 2016-yil 28-oktabrdagi PQ-2646-son qarorini amalga oshirish chora-tadbirlari toʻgʻrisida” 2017-yil 9-fevraldagi 66-son qaroriga (Oʻzbekiston Respublikasi QT., 2017-y., 2-son, 5-modda) ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Adliya vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Ushbu qaror eʼlon qilingan kundan eʼtiboran uch oy oʻtgach kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi adliya vaziri R.K. Davletov zimmasiga yuklansin. 1. Qarorga 1-ilovada (Tadbirkorlik subyektlarini davlat roʻyxatidan oʻtkazish tartibi toʻgʻrisidagi nizomda): a) 5-band quyidagi tahrirda bayon etilsin: “5. Tadbirkorlik subyektlarini davlat roʻyxatidan oʻtkazish, qayta roʻyxatdan oʻtkazish uchun “Davlat boji toʻgʻrisida”gi Oʻzbekiston Respublikasi Qonunida nazarda tutilgan stavkalar boʻyicha davlat bojlari toʻlanadi. Tadbirkorlik subyektlari yagona davlat reyestridan maʼlumotlar berish uchun tegishlicha ushbu Nizomga 2-ilovada nazarda tutilgan stavkalar boʻyicha yigʻimlar toʻlanadi. Davlat roʻyxatidan oʻtkazish va qayta roʻyxatdan oʻtkazish ushbu Nizomga 3-ilovada nazarda tutilgan muddatlarda amalga oshiriladi. Davlat bojlari va yigʻimlar elektron toʻlov tizimlari orqali toʻlanganda, ariza beruvchidan Tadbirkorlik subyektlarini davlat roʻyxatidan oʻtkazishda roʻyxatdan oʻtkazuvchi organlar va vakolatli tashkilotlar hamkorlik reglamentida belgilangan tartibda mutanosib ravishda taqsimlanadigan toʻlov summasining bir foizi miqdorida vositachilik haqi ushlab qolinadi”; b) 14-bandning birinchi xatboshidagi “ushbu Nizomga 2-ilovaga” soʻzlari ““Davlat boji toʻgʻrisida”gi Oʻzbekiston Respublikasi Qonuniga” soʻzlari bilan almashtirilsin; v) 19-bandga quyidagi mazmundagi xatboshilar qoʻshilsin: “Banklar Jinoiy faoliyatdan olingan daromadlarni legallashtirishga qarshi kurashish boʻyicha moliyaviy choralar ishlab chiquvchi guruhning (FATF) talablaridan kelib chiqib, ariza beruvchilarni masofadan turib identifikatsiya qilish uchun zarur boʻlgan shart-sharoitlar mavjud boʻlganda,muassislari Oʻzbekiston Respublikasi rezidentlari boʻlgan yuridik shaxslar hamda yakka tartibdagi tadbirkorlarni davlat roʻyxatidan oʻtkazish jarayonida ularga milliy va chet el valyutasidagi bank hisobvaraqlarini masofadan turib ochishi mumkin. Bank hisobvaragʻi Tizimda joylashtirilgan bank hisobvaragʻi shartnoma ofertasini akseptlash yoʻli bilan ochiladi. Bunda mazkur tadbirkorlik subyektlari tomonidan qonunchilikda belgilangan tartibda va shaklda imzolar namunalari qoʻyilgan ikki dona varaqcha hamda ular nomidan pul-hisob-kitob hujjatlarini imzolash vakolatiga ega boʻlgan shaxsning shaxsini tasdiqlovchi hujjati (pasport yoki uni oʻrnini bosadigan hujjat) toʻlovlar amalga oshirilishidan oldin bankka istalgan vaqtda taqdim etilishi mumkin. Shaxsni tasdiqlovchi hujjatdan nusxa olinib, asli qaytarib beriladi”; g) 20-banddagi “Kichik tadbirkorlik” soʻzlari “Tadbirkorlik” soʻzi bilan almashtirilsin; d) 21-bandning toʻqqizinchi va oʻninchi xatboshilari quyidagi tahrirda bayon etilsin: “tadbirkorlik subyekti — yuridik shaxs ishtirokchilari tomonidan qoʻshimcha hissalar va uchinchi shaxslar tomonidan toʻla miqdordagi hissalar kiritilganligini tasdiqlovchi hujjatlar (pul mablagʻlari oʻtkazilganligi toʻgʻrisida bankning maʼlumotnomasi, Oʻzbekiston Respublikasi hududiga mol-mulk olib kirganligini tasdiqlovchi bojxona hujjati, mol-mulkning oldi-berdi dalolatnomasi, kiritilayotgan mol-mulkka egalik huquqini tasdiqlovchi hujjat va boshqalar) — ustav fondi miqdori oshirilganda; ulushning (hissaning) boshqa shaxsga oʻtganligini tasdiqlovchi hujjat (shartnoma, xat, huquqiy vorislik, meros, sud qarori va shu kabilar) — ulush (hissa) boshqa shaxsga oʻtganda. Bunda ulushning (hissaning) boshqa shaxsga oʻtishi bilan bogʻliq oʻzgartirish va qoʻshimchalarni qayta roʻyxatdan oʻtkazishda, muassislarning soʻrovnomada koʻrsatilgan elektron pochta manziliga Tizim tomonidan yuborilgan xabarnoma va ularning muassisligini Yagona identifikatsiyalash tizimi orqali identifikatsiyalashni tasdiqlash yoʻli bilan har bir muassisning roziligi mavjud boʻlishi kerak”; e) 30-band quyidagi tahrirda bayon etilsin: “30. Ariza beruvchilar davlat roʻyxatidan oʻtkazish, qayta roʻyxatdan oʻtkazish uchun tegishli roʻyxatdan oʻtkazuvchi organga oʻzlari kelib murojaat qilish huquqiga ega”; j) 31-bandning uchinchi xatboshi quyidagi tahrirda bayon etilsin: “Davlat roʻyxatidan oʻtkazish, qayta roʻyxatdan oʻtkazish uchun “Davlat boji toʻgʻrisida”gi Oʻzbekiston Respublikasi Qonunida nazarda tutilgan stavka boʻyicha davlat boji toʻlanadi. Bunda davlat boji Oʻzbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamgʻarmasi shaxsiy hisobvaragʻiga toʻlanadi”; z) 40-bandda: uchinchi xatboshidagi “5-bobida” soʻzlari “29-bandida” soʻzlari bilan almashtirilsin; beshinchi xatboshiga “ustav fondi miqdori oshirilgan” soʻzlaridan keyin “(kamaytirilganda)” soʻzi qoʻshilsin; quyidagi mazmundagi xatboshilar qoʻshilsin: “yuridik shaxsning manzilini oʻzgartirish bilan bogʻliq qayta roʻyxatdan oʻtkazishda yuridik shaxsning bazaviy hisoblash miqdorining uch yuz baravaridan ortiq soliq qarzi mavjudligi yoki amalga oshirilgan tovar aylanma yoxud tovarlar importi boʻyicha realizatsiya hajmining soliq hisobotlarida toʻliq aks ettirilmaganligi, shuningdek, soliq hisobotlarini belgilangan muddatlarda topshirmaganligi; ulushning (hissaning) boshqa shaxsga oʻtishi bilan bogʻliq oʻzgartirish va qoʻshimchalarni qayta roʻyxatdan oʻtkazishda, muassisning muassislar roʻyxati oʻzgarishiga roziligi mavjud emasligi”; i) 41-band quyidagi tahrirda bayon etilsin: “41. Xorijiy investitsiyalar ishtirokidagi korxonani davlat roʻyxatidan oʻtkazishni, qayta roʻyxatdan oʻtkazishni rad etish uchun ushbu Nizomning 40-bandida koʻrsatilgan asoslarga qoʻshimcha ravishda taʼsis hujjatlarida koʻrsatilgan xorijiy investitsiyalar ulushi miqdorining xorijiy investitsiyalar ishtirokidagi korxonalar uchun qonun hujjatlarida belgilangan ulushi miqdoriga nomuvofiqligi asos boʻladi”; k) Nizomga 2-ilovaning matni quyidagi tahrirda bayon etilsin: T/r Amalga oshiriladigan harakatlar Yigʻimlar miqdorlari oʻzi kelib Internet jahon axborot tarmogʻi orqali I. Davlat roʻyxatidan oʻtkazilganligi toʻgʻrisida yangi namunadagi guvohnomani berish* 1. Davlat roʻyxatidan oʻtkazilganligi toʻgʻrisida yangi namunadagi guvohnomani berish Bazaviy hisoblash miqdorining 1 baravari miqdorida Bazaviy hisoblash miqdorining 0,5 baravari miqdorida II. Tadbirkorlik subyektlari yagona davlat reyestridan maʼlumotlarni berish, maxfiy axborot bundan mustasno 2. Tadbirkorlik subyektlari yagona davlat reyestridan tadbirkorlik subyektining oʻzi toʻgʻrisida koʻchirma Bepul Bepul 3. Tadbirkorlik subyektlari yagona davlat reyestridan koʻchirma, maxfiy axborot bundan mustasno Bazaviy hisoblash miqdorining 0,5 baravari miqdorida Bazaviy hisoblash miqdorining 0,25 baravari miqdorida 4. Tadbirkorlik subyektlari yagona davlat reyestridan tadbir�orlik subyektining oʻziga nisbatan bitta hujjatni berish Bazaviy hisoblash miqdorining 5 foizi miqdorida Bazaviy hisoblash miqdorining 2,5 foizi miqdorida 5. Tadbirkorlik subyektlari yagona davlat reyestridan soʻralayotgan axborot va (yoki) hujjat mavjud emasligi toʻgʻrisida maʼlumotnoma berish Bazaviy hisoblash miqdorining 0,5 baravari miqdorida Bazaviy hisoblash miqdorining 0,25 baravari miqdorida 6. Tadbirkorlik subyektlari yagona davlat reyestridan tadbirkorlik subyektlari roʻyxatini elektron shaklda berish, olish imkoniyati qonun hujjatlari bilan cheklangan maʼlumotlar bundan mustasno Bir qatori — bazaviy hisoblash miqdorining 0,5 foizi miqdorida, lekin bazaviy hisoblash miqdorining 10,0 baravaridan oshmagan miqdorda l) Nizomga 4-ilovaning 6-izohi matnidagi “Oʻzbekiston Respublikasi Prezidentining “Xalq badiiy hunarmandchiliklari va amaliy sanʼatini yanada rivojlantirish chora-tadbirlari toʻgʻrisida” 2005-yil 28-martdagi PF-3588-son Farmoni” soʻzlari “Oʻzbekiston Respublikasi Prezidentining “Hunarmandchilikni yanada rivojlantirish va hunarmandlarni har tomonlama qoʻllab-quvvatlash chora-tadbirlari toʻgʻrisida” 2017-yil 17-noyabrdagi PF-5242-son Farmoni” soʻzlari bilan almashtirilsin; m) Nizomga 5-ilovada: quyidagi mazmundagi 1-19-3 pozitsiya qoʻshilsin: “ 1-19-3. Jinsi: ayol erkak ”; quyidagi mazmundagi 1-20-1 va 1-20-2-pozitsiyalar qoʻshilsin: “ 1-20-1. Ixtiyoriy asosda qoʻshilgan qiymat soligʻi toʻlovchisi sifatida roʻyxatga olish (faqat yangi tashkil etilayotgan yuridik shaxslar uchun): ha yoʻq 1-20-2. yangi tashkil etilayotgan yuridik shaxslar uchun elektron raqamli imzo olish: ha yoʻq ”; quyidagi mazmundagi III1 boʻlim qoʻshilsin: benefitsiar mulkdor — taʼsis etilayotgan yuridik shaxs mol-mulkining haqiqiy egasi yoki ariza beruvchini haqiqatda nazorat qiluvchi yoxud manfaati koʻzlangan holda pul mablagʻlari yoki boshqa mol-mulk bilan bogʻliq operatsiya amalga oshirilayotgan jismoniy shaxs; yuqori mansabdor shaxs — xorijiy davlatning qonun chiqaruvchi, ijro etuvchi, maʼmuriy yoki sud organida yoxud xalqaro tashkilotda doimiy, vaqtincha yoki maxsus vakolat boʻyicha tayinlanadigan yoki saylanadigan, tashkiliy-boshqaruv vazifalarini bajaradigan va yuridik ahamiyatga ega boʻlgan harakatlarni sodir etishga vakolat berilgan shaxs. Mijozning nomi Mijozning STIR Mijozning benefitsiar mulkdori toʻgʻrisida Familiyasi, ismi va otasining ismi Tugʻilgan sanasi* Fuqaroligi* Yashash joyi* Shaxsini tasdiqlovchi hujjat toʻgʻrisida maʼlumotlar* Nomi Hujjat seriyasi va raqami Berilgan sanasi STIR* Aloqa uchun telefon raqamlari* Elektron pochta manzili* Yuqori mansabdor shaxs hisoblanasizmi? Ha □ Yoʻq □ Yaqin qarindoshlaringiz orasida yuqori mansabdor shaxs hisoblanadiganlar bormi? Ha □ Yoʻq □ Sizga yaqin shaxslar yoki doʻstlaringiz orasida yuqori mansabdor shaxs hisoblanadiganlar bormi? Ha □ Yoʻq □ Yuqorida qayd etilgan benefsiar mulkdor yuqori mansabdor shaxs hisoblanadimi? Ha □ Yoʻq □ Agar yuqorida keltirilgan savollarning biriga HA deb javob bergan boʻlsangiz, ushbu javobga qisqacha oydinlik kiriting:____________________________________ Siz tomondan bank operatsiyalarini uchinchi shaxs manfaatlari uchun amalga oshiriladimi? Ha □ Yoʻq □ Agar oldingi savolga HA deb javob bergan boʻlsangiz, nomingizga rasmiylashtirilgan ishonchnoma bormi? Ha □ Yoʻq □ Agar oldingi savolga YOʻQ deb javob bergan boʻlsangiz, ushbu javobga qisqacha oydinlik kiriting: ______________________________________ Soʻrovnomada keltirilgan barcha maʼlumotlar toʻgʻri va haqqoniydir, agar benefitsiar mulkdor oʻzgarganda, maʼlumot taqdim etiladi”; quyidagi mazmundagi VII1 boʻlim qoʻshilsin: 1. Familiyasi: ”; 2. Ismi: 3. Otasining ismi: 4. Jinsi: 5. Tugʻilgan sanasi: Kun oy yil 6. Tugʻilgan joyi:6.1. Viloyat (Qoraqalpogʻiston Respublikasi, Toshkent shahri): 6.2. Tuman (shahar): 6.3. Aholi punkti: 7. Soʻrovnoma toʻldirilgan sanada yashash (doimiy yashash joyi) joyi: 7.1. Viloyat (Qoraqalpogʻiston Respublikasi, Toshkent shahri) 7.2. Tuman (shahar) 7.3. Aholi punkti: 7.4. Koʻcha: 7.5. Uy raqami: 7.6. Xonadon raqami: 8. Pasport maʼlumotlari: 8.1. Seriyasi: 8.2. Raqam 8.3. Berilgan vaqti: kun oy yil 8.4. Berilgan joyi: n) Nizomga 6 va 6a-ilovalardagi “Faoliyatni amalga oshirish joyining manzili” soʻzlaridan keyin “(viloyat tuman/shahar)” soʻzlari qoʻshilsin; o) Nizomga 8-ilovaning 5-izohi matnidagi “Oʻzbekiston Respublikasi Prezidentining “Xalq badiiy hunarmandchiliklari va amaliy sanʼatini yanada rivojlantirish chora-tadbirlari toʻgʻrisida” 2005-yil 28-martdagi PF-3588-son Farmoni” soʻzlari “Oʻzbekiston Respublikasi Prezidentining “Hunarmandchilikni yanada rivojlantirish va hunarmandlarni har tomonlama qoʻllab-quvvatlash chora-tadbirlari toʻgʻrisida” 2017-yil 17-noyabrdagi PF-5242-son Farmoni” soʻzlari bilan almashtirilsin; p) Nizomga 11-ilovaning “Ustav fondining eng kam miqdori” ustunida: 1 — 3 va 9-pozitsiyalar matni chiqarib tashlansin; 14-pozitsiyadagi “600” raqami “400” raqami bilan almashtirilsin. 2. Qarorga 2-ilovada (Tadbirkorlik subyektlarining yagona davlat reyestrini yuritish tartibi toʻgʻrisidagi nizomda): a) 5-bandning “a” kichik bandida: oʻn yettinchi xatboshi chiqarib tashlansin; oʻn sakkizinchi — yigirma uchinchi xatboshilar tegishlicha oʻn yettinchi — yigirma ikkinchi xatboshilar deb hisoblansin; quyidagi mazmundagi xatboshi qoʻshilsin: “koʻchar mulklarda lizing majburiyatlari, taqiq yoki boshqa cheklovlar, majburiyatlar roʻyxatdan oʻtkazilganligi toʻgʻrisidagi maʼlumotlar”; b) 13-band oʻz kuchini yoʻqotgan deb hisoblansin. 3. Qarorga 3-ilovada (Tadbirkorlik subyektlarini davlat roʻyxatidan oʻtkazishda roʻyxatdan oʻtkazuvchi organlar va vakolatli tashkilotlarning oʻzaro hamkorligi reglamentida): a) quyidagi mazmundagi 151-band qoʻshilsin: “151. Roʻyxatdan oʻtkazuvchi organlar har chorakda oʻzi kelgan holda yoki Internet jahon axborot tarmogʻi orqali Tizim vositasida kelib tushgan murojaatlarning, shu jumladan respublika miqyosida roʻyxatdan oʻtkazilgan masʼuliyati cheklangan jamiyat va aksiyadorlik jamiyatlarining hududlar kesimidagi sonini Oʻzbekiston Respublikasi Yagona interaktiv davlat xizmatlari portalida eʼlon qilib boradi”; b) 19-band oʻz kuchini yoʻqotgan deb hisoblansin; v) 40-band oʻz kuchini yoʻqotgan deb hisoblansin; g) Reglamentga ilovada: 34 va 35-pozitsiyalar chiqarib tashlansin; 36-pozitsiya tegishli ravishda 34-pozitsiya deb hisoblansin; quyidagi mazmundagi 341-pozitsiya qoʻshilsin: “ 341. Koʻchar mulklarda lizing majburiyatlari, taqiq yoki boshqa cheklovlar mavjud yoki mavjud emasligi toʻgʻrisidagi maʼlumotlar (notarial sirni tashkil etuvchi maʼlumotlar bundan mustasno) Notarial idoralar, Yer resurslari, geodeziya, kartografiya va davlat kadastri davlat qoʻmitasi, “Garov reyestri” DUK, “Davtexnazorat” inspeksiyasi Maʼlumot tayyorlangandan soʻng, lekin u ariza beruvchiga berilishidan kechiktirmasdan ”.